CELEX: 22020D0803
Language: hr
Date: 2019-03-29 00:00:00
Title: Odluka Zajedničkog odbora Egp-a br. 49/2019 od 29. ožujka 2019. o izmjeni Priloga I. (Veterinarska i fitosanitarna pitanja) Sporazumu o EGP-u [2020/803]

2.7.2020   
               
               
                  HR
               
               
                  Službeni list Europske unije
               
               
                  L 210/7
               
            
         ODLUKA ZAJEDNIČKOG ODBORA EGP-A br. 49/2019
         od 29. ožujka 2019.
         o izmjeni Priloga I. (Veterinarska i fitosanitarna pitanja) Sporazumu o EGP-u [2020/803]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2018/1254 оd 19. rujna 2018. o uskraćivanju odobrenja riboflavina (80 %) dobivenog od Bacillus subtilis KCCM-10445 kao dodatka hrani za životinje koji pripada funkcionalnoj skupini vitamina, provitamina i kemijski točno definiranih tvari sličnog učinka (1) treba se uključiti u Sporazum o EGP-u.
                  
               
                     (2)
                  
                  
                     Provedbena uredba Komisije (EU) 2018/1533 оd 12. listopada 2018. o odobrenju natrijeva alginata kao dodatka hrani za mačke, pse, ostale životinje koje se ne upotrebljavaju u proizvodnji hrane i ribe te kalijeva alginata kao dodatka hrani za mačke i pse (2) treba se uključiti u Sporazum o EGP-u.
                  
               
                     (3)
                  
                  
                     Provedbena uredba Komisije (EU) 2018/1543 оd 15. listopada 2018. o odobrenju pripravka Pediococcus pentosaceus DSM 32291 kao dodatka hrani za sve životinjske vrste (3) treba se uključiti u Sporazum o EGP-u.
                  
               
                     (4)
                  
                  
                     Ova se Odluka odnosi na zakonodavstvo o hrani za životinje. Zakonodavstvo o hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (5)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Nakon točke 267. (Provedbena uredba Komisije (EU) 2018/1090) u poglavlju II. Priloga I. Sporazumu o EGP-u umeću se sljedeće točke:
            
                        „268.
                     
                     
                        
                           32018 R 1254: Provedbena uredba Komisije (EU) 2018/1254 оd 19. rujna 2018. o uskraćivanju odobrenja riboflavina (80 %) dobivenog od Bacillus subtilis KCCM-10445 kao dodatka hrani za životinje koji pripada funkcionalnoj skupini vitamina, provitamina i kemijski točno definiranih tvari sličnog učinka (SL L 237, 20.9.2018., str. 5.).
                     
                  
                        269.
                     
                     
                        
                           32018 R 1533: Provedbena uredba Komisije (EU) 2018/1533 оd 12. listopada 2018. o odobrenju natrijeva alginata kao dodatka hrani za mačke, pse, ostale životinje koje se ne upotrebljavaju u proizvodnji hrane i ribe te kalijeva alginata kao dodatka hrani za mačke i pse (SL L 257, 15.10.2018., str. 13.).
                     
                  
                        270.
                     
                     
                        
                           32018 R 1543: Provedbena uredba Komisije (EU) 2018/1543 оd 15. listopada 2018. o odobrenju pripravka Pediococcus pentosaceus DSM 32291 kao dodatka hrani za sve životinjske vrste (SL L 259, 16.10.2018., str. 22.).”
                     
                  
         
            Članak 2.
            Vjerodostojni su tekstovi provedbenih uredbi (EU) 2018/1254, (EU) 2018/1533 i (EU) 2018/1543 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 30. ožujka 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 29. ožujka 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 237, 20.9.2018., str. 5.
         
         
            (2)  SL L 257, 15.10.2018., str. 13.
         
         
            (3)  SL L 259, 16.10.2018., str. 22.
         
         
            (*1)  Ustavni zahtjevi nisu navedeni.